cyanic-selkie/wikianc huggingface dataset:
দ্বিতীয় ক্রুসেড
দ্বিতীয় ধর্মযুদ্ধের ঘোষণা দেন পোপ ইউজিন ( তৃতীয় ) । এটিই প্রথম ধর্মযুদ্ধ যেখানে ফ্রান্সের রাজা  সপ্তম লুই এবং জার্মানির রাজা তৃতীয় কনরাড একাধিক অভিজাত  ইউরোপীয়দের সহায়তা নিয়ে যুদ্ধ পরিচালনা করেন । ইউরোপের এই দুই পরাক্রমশালী রাজ্যের বাহিনী আলাদাভাবে যুদ্ধক্ষেত্রে অগ্রসর হতে থাকে । কিন্তু, আনাতোলিয়া রাজ্যের বাইজেন্টাইন অংশ অতিক্রমের সাথে সাথে তারা সেলজুক তুর্কদের কাছে আলাদাভাবে পরাজিত হয়। পশ্চিমা খ্রিষ্টানদের প্রধান উৎস, ডেউলির ইউডেস এবং সিরিয়াক খ্রিষ্টানদের ভাষ্যমতে , বাইজেন্টাইন সম্রাট প্রথম ম্যানুয়েল  কমনেনস-ই আনাতোলিয়ার নিকটে যোদ্ধাদের গতিরথ করেন এবং ইচ্ছাকৃতভাবে তুর্কদের লেলিয়ে দেন । অবশ্য , ইউডেসের এই মন্তব্যকে অনেকেই বানোয়াট মনে করেন । প্রথমত,  তিনি রাজ্যকে একটি বাধা মনে করতেন এবং দ্বিতীয়ত সেই সময়ে সম্রাট ম্যানুয়েলের কাছে এরকম কোন আক্রমণ করার মতো রাজনৈতিক কারণও ছিলো না ।  রাজা লুই এবং রাজা কনরাডের অবশিষ্ট  সম্মিলিত বাহিনী জেরুজালেমে পৌছায় ১১৪৮ খ্রিষ্টাব্দে । তবে , যুদ্ধের অবস্থা সম্পর্কে ভুল ধারণা এবং
ব্যর্থ পরিকল্পনা তাদের কে পিছু হটতে বাধ্য করে । অবশেষে, যুদ্ধে মুসলমানদের জয় হয় ।
তবে, এই যুদ্ধ দ্বাদশ শতাব্দীতে জেরুজালেমের পতন এবং তৃতীয় ধর্মযুদ্ধের বীজ রোপন করে যায় ।
পরাজয়ের চেতনা ছাড়িয়েও পবিত্র ভূমির এই  ধর্মযুদ্ধ যোদ্ধাদের এক অনন্য জয়ের স্বাদ এনে দেয় । এর মধ্যে সবচাইতে উল্লেখযোগ্য হচ্ছে ১১৪৭ খ্রিস্টাব্দের লিসবন দখল  যেখানে শুধুমাত্র ৭০০০ পর্তুগীজদের একটি ছোট সেনাদলকে সাহায্য করার উদ্দেশ্যে   ফ্লেমিশ, ফ্রিজিয়ান , ইংরেজ , নরম্যান , স্কটিশ , এবং জার্মানদের ১৩০০০ সৈন্য বিশিষ্ট বিশাল  যৌথবাহিনী ইংল্যান্ড থেকে জাহাজে করে পবিত্র ভূমির উদ্দেশ্যে রওনা হয়  ।
এডেসার পতন
মূল ঃ এডেসার দখল
প্রথম ধর্মযুদ্ধ এবং ১১০১ সালে সংঘটিত  ক্ষুদ্র যুদ্ধের পরে, প্রাচ্যে তিনটি  ধর্মরাষ্ট্রের প্রতিষ্ঠা হয় : জেরুজালেম রাষ্ট্র , অ্যান্টিওকের ক্ষুদ্ররাষ্ট্র , এডেসা অঙ্গরাজ্য । চতুর্থ , ত্রিপোলি কাউন্টি,  প্রতিষ্ঠিত হয়েছিল ১১০৯ খ্রিষ্টাব্দে । এদের মধ্যে উত্তরাঞ্চলীয় , সর্বনিম্ন  জনবহুল এবং সবচাইতে দুর্বল  ছিল এডেসা ; এতোটাই যে ,আশেপাশের মুসলিম অধ্যুষিত অরটোকিডস, ড্যানিশমেন্ডস এবং সেলজুক তুর্কস দ্বারা শাসিত  রাজ্যগুলি থেকে ঘন ঘন আক্রমণের শিকার হয়েছিল এটি । ১১০৪ খ্রিস্টাব্দে হারানের যুদ্ধে  পরাজয়ের ফলে এডেসার তৎকালীন রাজা দ্বিতীয়  বাল্ডউইন এবং  কোর্টেনের ভবিষ্যত রাজা জোসেলিন বন্দী হন । বাল্ডউইন এবং জোসেলিন দুজনেই ১১২২ খ্রিষ্টাব্দে দ্বিতীয়বার বন্দী হয়েছিলেন । যদিও ১১২৫ খ্রিষ্টাব্দে  আজাজের যুদ্ধে  এডেসা কিছুটা পুনরুদ্ধার হয়  কিন্তু অবশেষে ১১৩১ খ্রিষ্টাব্দের যুদ্ধে রাজা জোসেলিন  নিহত হন  । পরবর্তীতে  তাঁর উত্তরসূরি জোসেলিন দ্বিতীয়কে বাইজেন্টাইন সাম্রাজ্যের সাথে জোট গঠনে বাধ্য করা হয়েছিল , তবে ১১৪৩ খ্রিষ্টাব্দে  বাইজেন্টাইন সম্রাট জন দ্বিতীয় কমনেনাস এবং জেরুজালেমের রাজা আনজুর ফুলক মৃত্যুবরণ করেন । তবে , ত্রিপোলির রাজা এবং অ্যান্টিওকের রাজকুমারের সাথেও রাজা জোসেলিন বিরোধে জড়িয়ে পড়েন যা পরবর্তীতে এডেসা রাজ্যকে পুরোপুরিভাবে শক্তিশালী মিত্রশূন্য  করে তোলে ।
ইতিমধ্যে, ১১২৮ খ্রিষ্টাব্দে মসূলের সুলতান জেংগি সিরিয়ার ক্ষমতার চাবিকাঠি আলেপ্পো শহরকে নিজের দখলে নিয়ে নেন যা দামাস্কাস এবং মসূলের মাঝে প্রতিদ্বন্দিতার সৃষ্টি করে । ১১২৯ খ্রিষ্টাব্দে এই মহান নগরীর দ্বারপ্রান্তে বালডুইন পরজিত হন । পরবর্তীতে ১১৩৯ এবং ১১৪০ খ্রিষ্টাব্দে সম্রাট জেংগি এ শহর ঘেরাও করে নিলে দামাস্কাসের বুরিদ রাজবংশ রাজা ফুকের সাথে তাদের মৈত্রী স্থাপন করেন ;  এই জোটের মধ্যস্থতাকারী ছিলেন ইতিহাসবিদ
উসামা ইবনে মুনকির ।
চতুর্থ ক্রুসেড
thumb|300px| মুজাহিদগণের কন্সট্যান্টিপলে প্রবেশ ([[Eugène Delacroix, ১৮৪০)।]] চতুর্থ ক্রুসেড (১২০১ - ১২০৪) মূলত সাজানো হয়েছিল মিশরে হামলা চালিয়ে জেরুজালেম দখলের উদ্দেশ্যে। পরিবর্তে এপ্রিল ১২০৪ সালে ক্রুসেডাররা গ্রিক অর্থডক্স শহর কনস্টান্টিনোপলে হানা দেয় এনং দখল করে, যা ছিল বাইজেন্টাইন সাম্রাজ্যের রাজধানী। এটিকে ইতিহাসের সবচেয়ে লাভজনক ও অমার্জিত লুণ্ঠন বলে মনে করা করা হয়।
শিশুদের ক্রুসেড
thumb|350px|right|গুস্তাভ দোরে এর আঁকা দ্যা চিল্ড্রেন'স ক্রুসেড শিশুদের ক্রুসেড বলতে ১২১২ সালে ঘটে যাওয়া কয়েকটি বাস্তব এবং কাল্পনিক ঘটনার সংমিশ্রনকে বোঝান হয় । এই ঘটনাগুলির মধ্যে রয়েছে জনৈক ফরাসী বা জার্মান বালকের দিব্যদৃষ্টি প্রাপ্তি, তৎকালীন 'পবিত্র ভূমি' তে বসবাসরত মুসলমানদেরকে শান্তিপূর্ণ ভাবে খ্রীষ্ঠধর্মে দীক্ষা দেয়া, একদল শিশু কিশোরের পদযাত্রা করে ইতালি গমন এবং পরবর্তীতে দাস হিসেবে সেই শিশুদেরকে বিক্রি অন্যতম।
ষষ্ঠ ক্রুসেড
ষষ্ঠ ক্রুসেড ১২২৮ সালে জেরুসালেম পুনরায় অধিকারের উদ্দেশ্যে শুরু হয়। পঞ্চম ক্রুসেডের ব্যর্থতার মাত্র ৭ বছর পরে এটি শুরু হয়েছিল। এই ক্রুসেড শেষে জেরুসালেম খ্রিস্টান শক্তির অধীনে আসে।
তৃতীয় ক্রুসেড
থাম্ব|ইউরোপীয় রাজ়াদের জ়েরুজ়ালেম দখল করার লক্ষে সৈন্য নিয়ে যাত্রা তৃতীয় ক্রুসেড (১১৮৯ - ১১৯২), রাজাদের ক্রুসেডও বলা হয়, যা ছিল ইউরোপীয় নেতাদের পুনরায় পবিত্র ভূমিকে সালাদিনের কাছ থেকে দখল করার একটা চেষ্টা। অভিযানটি সফল হয় এবং আক্রে ও জাফার মত গুরুত্বপূর্ণ শহর দখল করা হয়। কিন্তু ক্রুসেডের মূল লক্ষ্য জেরুসালেম দখল করতে পারেনি। এবং তাদের শোচনীয় ভাবে পরাজগ বরণ করতে হয়।
আলি আবু ইশরাইন
আলি আব্দুল্লাহ আবু ইশরাইন (علي ابو اسرين, Ali Abu Eshrein; ৬ ডিসেম্বর ১৯৮৯; আলি আবু ইশরাইন নামে সুপরিচিত) হলেন একজন সুদানী পেশাদার ফুটবল খেলোয়াড়। তিনি বর্তমানে সুদানী ক্লাব আল হিলাল এবং সুদান জাতীয় দলের হয়ে গোলরক্ষক হিসেবে খেলেন।
২০০৯–১০ মৌসুমে, সুদানী ক্লাব আল নুসুরের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল নুসুরের হয়ে ৭ মৌসুম অতিবাহিত করার পর ২০১৬–১৭ মৌসুমে তিনি আল আমিরে যোগদান করেছেন। আল আমিরে মাত্র এক মৌসুম অতিবাহিত করার পর আলামল আতবারা এবং আল শুর্তাহের হয়ে ধারে খেলেছেন। ২০২০–২১ মৌসুমে, তিনি আল মিরিখ হতে সুদানী ক্লাব আল হিলালে যোগদান করেছেন।
আলি ২০১৯ সালে সুদানের হয়ে আন্তর্জাতিক পর্যায়ে অভিষেক করেছেন; সুদানের জার্সি গায়ে তিনি এপর্যন্ত ২৪ ম্যাচে অংশগ্রহণ করেছেন।
প্রারম্ভিক জীবন
আলি আব্দুল্লাহ আবু ইশরাইন ১৯৮৯ সালের ৬ই ডিসেম্বর তারিখে সুদানে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ৫ই সেপ্টেম্বর তারিখে, ২৯ বছর, ৮ মাস ও ৩০ দিন বয়সে, ডান পায়ে ফুটবল খেলায় পারদর্শী আলি চাদের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে সুদানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি সুদান ৩–১ গোলের ব্যবধানে জয়লাভ করেছিল। সুদানের হয়ে অভিষেকের বছরে আলি সর্বমোট ৬ ম্যাচে অংশগ্রহণ করেছেন।
১৯০৬ কোপা দেল রে ফাইনাল
১৯০৬ সালের কোপা দেল রে ফাইনাল ছিল, স্পেনীয় ফুটবল কাপ প্রতিযোগিতা কোপা দেল রে র তৃতীয় ফাইনাল। ম্যাচটি ১৯০৬ সালের ১০ এপ্রিল মাদ্রিদের হিপোড্রোমোতে অনুষ্ঠিত হয়। ম্যাচটিতে অ্যাথলেটিক বিলবাও এবং মাদ্রিদ সিএফ প্রতিদ্বন্দ্বিতা করেছিল। অ্যাথলেটিক বিলবাওকে ৪-১ গোলে পরাজিত করার পর মাদ্রিদ দ্বিতীয়বারের মতো ট্রফিটি লাভ করে। বাম|থাম্ব|হিপোদ্রোমো দে কাস্তেয়ানা, ভেন্যু
<templatestyles src="Module:Infobox/styles.css">
জাতীয় রাজধানী অঞ্চল (ভারত)
ন্যাশনাল ক্যাপিটাল রিজিওন অব দিল্লী তথা দিল্লি জাতীয় রাজধানী অঞ্চল ভারতের একটি বিশেষ কেন্দ্রশাসিত অঞ্চল। এই সমন্বিত পরিকল্পনা অঞ্চলটি দিল্লী জাতীয় রাজধানী প্রশাসনিক অঞ্চল এবং পার্শ্ববর্তী অঙ্গরাজ্য হরিয়ানা, উত্তর প্রদেশ এবং রাজস্থান থেকেও বেশ কিছু জেলাকে অন্তর্ভুক্ত করে গঠন করা হয়েছে। অঞ্চলটির শাসনভার একযোগে কেন্দ্রীয় সরকার, ন্যাশনাল ক্যাপিটাল রিজিওন অফ দিল্লীর নির্বাচিত সরকার এবং তিনটি মিউনিসিপাল কর্পোরেশনের (দিল্লী, দিল্লী ক্যান্টনমেন্ট ও নয়া দিল্লী) উপর ন্যস্ত।
দিল্লী জাতীয় রাজধানী অঞ্চল এবং সংশ্লিষ্ট জাতীয় রাজধানী অঞ্চল পরিকল্পনা বোর্ডটিকে ১৯৮৫ সালে সৃষ্টি করা হয়, যার উদ্দেশ্য ছিল অঞ্চলটির উন্নয়ন সাধন এবং অঞ্চলটিতে ভূমির ব্যবহার ও অবকাঠামোগত উন্নয়ন নিয়ন্ত্রণের জন্য সমন্বিত নীতিমালা (harmonized policies for the control of land-uses and development of infrastructure) প্রবর্তন করা। জাতীয় রাজধানী অঞ্চলের ভেতরে অবস্থিত গুরুত্বপূর্ণ শহরগুলির মধ্যে দিল্লী, গাজিয়াবাদ, ফরিদাবাদ, গুরুগ্রাম, নয়ডা এবং মীরাট অন্যতম।
জাতীয় রাজধানী অঞ্চলটি একাধারে গ্রামীণ ও শহুরে একটি অঞ্চল। এখানে নগরায়নের হার ৬২.৬%। মোট জনসংখ্যা ৪ কোটি ৬০ লক্ষেরও বেশি। এছাড়া এখানে পরিবেশগতভাবে স্পর্শকাতর বেশ কিছু এলাকা যেমন আরাবল্লি পর্বতমালা, অরণ্য, বন্যপ্রাণীর আবাসস্থল ও পাখীদের অভয়ারণ্য আছে।
অর্থনৈতিকভাবে দিল্লী জাতীয় রাজধানী অঞ্চল একটি শক্তিশালী অঞ্চল। দিল্লীর সম্প্রসারিত নগর অঞ্চল, যেটি দিল্লী জাতীয় রাজধানী অঞ্চলের একটি অংশ, ২০১৫-২০১৬ অর্থবছরে ভারতের অর্থনীতিতে ৩৭ হাজার কোটি ডলার অবদান রাখে, যা মোট ভারতীয় অর্থনীতির ৪% (মোআউ-র ক্রয়ক্ষমতা সমতার হিসেবে)।
তথ্যসূত্র
Delhi (Unionsterritorium)
থর মরুভূমি
]]
মরুভূমি
thumb|250px|লিবিয়ার মরুভূমির বালি ও টিলা
মরুভূমি বলতে বোঝায় অত্যন্ত শুস্ক, বৃষ্টিবিরল ও অধিকাংশ ক্ষেত্রে বালি দিয়ে আবৃত অঞ্চল। মরুভূমি বসবাসের জন্য অত্যন্ত অনুপযোগী। মরুভূমির দিন ও রাতের তাপমাত্রার মধ্যে পার্থক্য খুব বেশি হয়। দিনে তাপমাত্রা অনেক বৃদ্ধি পায় রাতে সেই তাপমাত্রা অনেক কমে যায়। একসময় মরুভূমিগুলো বড় বড় পাথরে অস্তিত্ব ছিল। দিন ও রাতের মধ্যে তাপমাত্রার এই ব্যাপক তারতম্যের ফলে এসব পাথর প্রতিদিনই সংকোচন ও প্রসারিত হতে থাকে এবং গায়ে ফাটল দেখা দেয়। লক্ষ লক্ষ বছর ধরে এই প্রক্রিয়া চলতে থাকলে বৃহৎ পাথরখন্ডগুলো ক্রেমেই ভেঙে ক্ষুদ্রাতিক্ষুদ্র অংশে বিভক্ত হয়ে বালুকণার আকার ধারণ করে। সাহারা মরুভূমি হল পৃথিবীর বৃহত্তম মরু এলাকা। মরুভূমিতে মরীচিকা দেখা যায় যা পর্যটকদের প্রায়শই বিভ্রান্তের মধ্যে ফে‌লে। মরুভূমির আবহাওয়া অত্যন্ত রূক্ষ হওয়ায় এখানে স্বাভাবিক গাছপালার অস্তিত্ব নেই। খরা সহিষ্ণু কিছু কাঁটা ও ঝোপ জাতীয় গাছ এখানে জন্মায়। এসব গাছপালার শিকড় মাটির অনেক নিচে প্রবেশ করে পানি সংগ্রহ করতে পারে।
মরুভূমিকে শ্রেণীবদ্ধ করা যেতে পারে বৃষ্টিপাতের পরিমাণ, বিরাজমান তাপমাত্রা, মরুকরণের কারণ বা ভৌগোলিক অবস্থানের ভিত্তিতে।
মরুভূমির তালিকাসমূহ
১. বৃহত্তম মরুভূমির তালিকা
অভিনবগুপ্ত
অভিনবগুপ্ত একজন কাশ্মীরী দার্শনিক, রহস্যবাদী ও নন্দনতত্ত্ববিদ। এছাড়াও তিনি একজন প্রভাবশালী সঙ্গীতজ্ঞ, কবি, নাট্যকার, ব্যাখ্যাকার, ধর্মতত্ত্ববিদ ও যুক্তিবিদ হিসেবে বিবেচিত হন। তিনি ভারতীয় সংস্কৃতির একজন বহুশাস্ত্রজ্ঞ পণ্ডিত ছিলেন।
অভিনবগুপ্ত পণ্ডিত ও অতীন্দ্রিয়বাদীদের কায়স্থ পরিবারে জন্মগ্রহণ করেছিলেন, যাদের পূর্বপুরুষরা কাশ্মীরের মহান রাজা ললিতাদিত্য মুক্তপিদা দ্বারা উজ্জয়িনী থেকে অভিবাসী হয়েছিলেন। তিনি তাঁর সময়ের দর্শন ও শিল্পের সমস্ত দর্শনগুলি পনের জনের মতো (বা তার বেশি) শিক্ষক ও গুরুদের নির্দেশনায় অধ্যয়ন করেছিলেন। তার দীর্ঘ জীবনে তিনি ৩৫টিরও বেশি কাজ সম্পন্ন করেছেন, যার মধ্যে সবচেয়ে বড় এবং সবচেয়ে বিখ্যাত হল তন্ত্রলোক, কৌল ও ত্রিকা (আজকে কাশ্মীর শৈববাদ নামে পরিচিত) এর সমস্ত দার্শনিক ও ব্যবহারিক দিকগুলির উপর বিশ্বকোষীয় গ্রন্থ। তাঁর আরেকটি গুরুত্বপূর্ণ অবদান ছিল নন্দনতত্ত্বের দর্শনের ক্ষেত্রে তাঁর বিখ্যাত অভিনবভারতী ভাষ্য ভারত মুনির নাট্যশাস্ত্রের।
লিপুলেখ গিরিপথ
লিপুলেখ ভারতের উত্তরাখণ্ড রাজ্য এবং চীনের তিব্বত অঞ্চলের মধ্যে অবস্থিত একটি সীমান্তবর্তী হিমালয়ান পথ। এটি নেপালের ত্রিভুজানের কাছে অবস্থিত। গিরিপথের দক্ষিণ দিকে ভারত দ্বারা নিয়ন্ত্রিত কালাপানি অঞ্চলটি বর্তমানে নেপালের দাবিকৃত অঞ্চল। গিরিপথটি তিব্বতে চীনা বাণিজ্যিক শহর তাকলাকোটের (পূর্বাং) কাছে অবস্থিত এবং প্রাচীন কাল থেকে ভারত ও তিব্বতের ব্যবসায়ী, বৌদ্ধিক এবং তীর্থযাত্রীদের এই পথটি ব্যবহার করতেন। এটি কৈলাস ও মানসসরোবর তীর্থযাত্রীরাও ব্যবহার করেন।
পর্যটন
এই গিরিপথটি ভারতের উত্তরাখণ্ডের বাইয়ান উপত্যকাকে চীনের তিব্বত স্বায়ত্তশাসিত অঞ্চলের সাথে সংযুক্ত করে। এটি ভারতীয় ভূখণ্ডের সর্বশেষ ভূখণ্ড বিন্দু। কৈলাশ পর্বত এবং মনসরোবর হ্রদে হিন্দু ধর্মের তীর্থযাত্রা তথা কৈলাশ মানসরোবর যাত্রা, এই পথ দিয়ে যায়। লিপুলেখ গিরিপথ তিব্বতের পুরাতন বাণিজ্যিক শহর পুরাং (টাকলাকোট)-কে চ্যাং লোবোচাহেলার সাথেও সংযুক্ত করে।
ভারত-চীন বাণিজ্য স্থল
১৯৯২ সালে চীনের সাথে বাণিজ্যের জন্য এই স্থলটি খুলে দেয়া হয়। এটিই ভারতের প্রথম সীমান্ত স্থল যা চীনের সাথে বাণিজ্যের জন্য খোলা হয়। এরপর ১৯৯৪ সালে হিমাচল প্রদেশের শিপকি লা এবং ২০০৬ সালে সিকিমের নাথু লা খোলা হয়। বর্তমানে, লিপুলেখ গিরিপথটি প্রতি বছরের জুন থেকে সেপ্টেম্বর পর্যন্ত আন্তঃসীমান্ত বাণিজ্যের জন্য উন্মুক্ত।
এখান দিয়ে ভারত থেকে রফতানির জন্য অনুমোদিত পণ্যগুলির মধ্যে রয়েছে: গুড়, মিস্রি, তামাক, মশলা, ডাল, ফফর ময়দা, কফি, উদ্ভিজ্জ তেল, ঘি এবং আরও বিবিধ উপভোগযোগ্য আইটেম। এখান দিয়ে ভারতের আমদানিকৃত প্রধান পণ্যগুলির মধ্যে রয়েছে: উল, পশম, ভেড়া, ছাগল, সোহাগা, ইয়াক লেজ, ছিরবি (মাখন) এবং কাঁচা রেশম।
ভারত-চীন সীমান্ত কর্মী সভা পয়েন্ট
ভারতীয় সেনাবাহিনী এবং চীনের পিপলস লিবারেশন আর্মির মধ্যে সম্পর্ক উন্নয়নের জন্য, দুই বাহিনীর নিয়মিত আলোচনা এবং মিথস্ক্রিয়ার জন্য, ২০১৪ সালে ভারত ও চীন এই গিরিপথকে একটি অতিরিক্ত অফিসিয়াল সীমান্ত কর্মী সভা পয়েন্ট হিসেবে ব্যবহার করা জন্য আলোচনা করে।
নেপালের দাবি
থাম্ব| ১৮৭৯ সালের ভারত করপের মানচিত্র, যাতে কালাপানিকে ভারতের কৌমাঁওর অংশ হিসেবে দেখানো হয়।
ব্রিটিশ ইস্ট ইন্ডিয়া কোম্পানি ও নেপালের মধ্যকাল ১৮১৬ সালের সাগাউলি চুক্তির উপর ভিত্তি করে, নেপাল এই গিরিপথের দক্ষিণ দিকের কালাপানি অঞ্চলটি নিজেদের বলে দাবি করে। এই চুক্তি কালী নদী (যা শারদা নদী ও মহাকালী নদী নামেও পরিচিত) ধরে সীমান্তকে ভাগ করেছিল। ভারত দাবি করে যে নদীটি কালাপানি গ্রামে শুরু হয়েছে যেহেতু এখানেই এর সকল উপনদী এসে একত্রিত হয়েছে। কিন্তু নেপাল দাবি করে যে এটি লিপুলেখ গিরিপথ থেকে শুরু হয়েছে। ঐতিহাসিক রেকর্ড দেখায় যে, ১৮৬৫ সালের দিকে, ব্রিটিশরা কালাপানির কাছে কালাপানি নদী অনুসরণ করার পরিবর্তে কালাপানি নদীর অববাহিকার দিকে সীমান্ত স্থানান্তর করেছিল, যার কারণে কালাপানি অঞ্চলটি তারা দাবি করছে। এটি ব্রিটিশ অবস্থানের সাথে সামঞ্জস্যপূর্ণ যে কালী নদী শুধুমাত্র কালাপানি ঝরনা থেকে শুরু হয়েছে, যার অর্থ সাগাউলি চুক্তি ঝরনার উপরের অঞ্চলের জন্য প্রযোজ্য নয়।
দমন ও দিউ
দমন ও দিউ (গুজরাটিতে: દમણ અને દિવ দামাণ্‌ আনে দিউ, মারাঠিতে: दमण आणि दीव দামাণ্‌ আণি দিউ, ইংরেজিতে: Daman and Diu ডামান্‌ অ্যান্ড্‌ ডিউ) ভারতের প্রাক্তন কেন্দ্রশাসিত অঞ্চল।
ইতিহাস
৪৫০ বছরেরও বেশি সময় ধরে আরব সাগর উপকূলে দমন (পর্তুগিজ: দামেসো) এবং দিউ উপকূলীয় ছিটমহলগুলি গোয়া এবং দাদরা এবং নগর হাভেলি মত পর্তুগিজ ভারতের অংশ ছিল। ১৯৬১ সালের ১৯ ডিসেম্বর সামরিক বিজয়ের মাধ্যমে গোয়া, দমন ও দিউকে ভারত প্রজাতন্ত্রের অন্তর্ভুক্ত করা হয়। পর্তুগাল ১৯৭৪ সালের কার্নেশন বিপ্লবের আগ পর্যন্ত এই অঞ্চলগুলিকে ভারতীয় প্রজাতন্ত্রে সংযোজনের স্বীকৃতি দেয়নি।
গোয়া, দমন ও দিউ অঞ্চলটি ১৯৮৭ সাল পর্যন্ত একক কেন্দ্রশাসিত অঞ্চল হিসাবে পরিচালিত হয়, ১৯৮৭ সালে গোয়াকে রাজ্য করা হলেও দমন ও দিউকে পৃথক কেন্দ্রশাতিত অঞ্চল হিসাবে রাখা হয়। প্রতিটি ছিটমহল কেন্দ্রশাসিত অঞ্চলটির দুটি জেলার একটি নিয়ে গঠিত। দমন এবং দিউ সড়কপথে একে অপর থেকে প্রায় ৬৫০ কিলোমিটার দূরত্বে অবস্থিত।
সাক্ষরতা
২০১১ সালের আদম শুমারি অনুসারে দমন ও দিউর সাক্ষরতার হার ৮৭.১%, যা জাতীয় গড় ৭৪.০৪% এর চেয়ে বেশি। পুরুষ এবং মহিলাদের সাক্ষরতার হার যথাক্রমে ৯১.৫ এবং ৭৯.৫ শতাংশ।
লিঙ্গ অনুপাত
২০১১ সালের আদমশুমারি অনুসারে, ভারতে সর্বনিম্ন মহিলা-থেকে-পুরুষের অনুপাত (প্রতি হাজার পুরুষের বিপরীতে ৬১৮ জন মহিলা) দমন ও দিউতে রেকর্ড করা হয়। দমন জেলার নারী-থেকে-পুরুষের অনুপাত ছিল .৫৩৩ যা ছিল সমস্ত জেলাগুলির মধ্যে নিম্নতম।
ধর্ম
দমন ও দিউয়ের সর্বপ্রধান ধর্ম হিন্দু ধর্ম । হিন্দু সম্প্রদায়ের মানুষ এখানে সংখ্যাগরিষ্ঠ । মুসলমানরা এই অঞ্চলে দ্বিতীয় বৃহত্তম ধর্মীয় গোষ্ঠী এবং এরপরে খ্রিস্টানরা রয়েছে।
বীরশ্রেষ্ঠ হামিদুর রহমান মিলনায়তন
বীরশ্রেষ্ঠ হামিদুর রহমান মিলনায়তন হলো ইসলামী বিশ্ববিদ্যালয় কুষ্টিয়ার কেন্দ্রীয় মিলনায়তন বা অডিটোরিয়াম। এটি ইসলামী বিশ্ববিদ্যালয়ের ছাত্র-শিক্ষক সাংস্কৃতিক কেন্দ্র (টিএসসিসি) বলেও পরিচিত রয়েছে। মিলনায়তনটি ঝিনাইদহ জেলার ব্যক্তিত্ব বীরশ্রেষ্ঠ হামিদুর রহমানের নামে নামকরণ করা হয়েছে। এটি ২০০০ সালে বিশ্ববিদ্যালয়ের কেন্দ্রীয় মিলনায়তন হিসাবে নির্মাণ করা হয়েছিলো, তখন এই এই মিলনায়তনের নাম ছিলো ইসলামী বিশ্ববিদ্যালয় শিক্ষক-শিক্ষার্থী সাংস্কৃতিক কেন্দ্র (টিএসসিসি)। পরবর্তীতে ২০০১ সালে ও ২০১২ সালে নাম পরিবর্তন করে বর্তমান নামে আসা হয়। এই মিলনায়তনটি বিশ্ববিদ্যালয়ের সাংস্কৃতিক আয়োজন, চলচিত্র উৎসব, নাটিকা পরিবেশনসহ বিভিন্ন অভ্যন্তরীণ আয়োজনে ব্যবহৃত হয়ে থাকে।  বর্তমানে এই মিলনায়তনের পরিচালকের দায়িত্ব পালন করছেন অধ্যাপক মিজানুর রহমান।
ইতিহাস
২০০০ সালে ইসলামী উন্নয়ন ব্যাংকের অর্থায়নে প্রায় ৩ কোটি ৯৪ লাখ টাকা ব্যয়ে এই মিলনায়তন নির্মান করা হয়। এটির নাম দেওয়া হয় ইসলামী বিশ্ববিদ্যালয় শিক্ষক-শিক্ষার্থী সাংস্কৃতিক কেন্দ্র, সংক্ষেপে ডাকা হয় ইবি টিএসসিসি নামে। এরপরে ২০০১ সালে বিশ্ববিদ্যালয় প্রশাসন কুষ্টিয়া জেলার ব্যক্তিত্ব শাহ আজিজুর রহমানের নামে শাহ আজিজুর রহমান মিলনায়তন নামকরণ করে।
২০১২ সালে মুনতাসীর মামুন (শহীদ স্মৃতিসৌধের ভাস্কর) ও শাহরিয়ার কবির হাইকোর্টে রিট করেন, এই মিলনায়তনের নামকরণ করা হয়েছে একজন স্বাধীনতা যুদ্ধের বিরোধীতাকারী ব্যক্তির নামে, তাই এটির নাম পরিবর্তন করা দরকার। এই রিটের জের ধরে ২০১২ সালের ১৪ মে হাইকোর্ট এই স্থাপনার নাম পরিবর্তনের আদেশ দেন। এরপর ১৪ অক্টোবর বিশ্ববিদ্যালয়ের ২৩২তম সিন্ডিকেটে আলোচনা করে এই মিলানায়নের নাম নির্ধারন করা হয় বীরশ্রেষ্ঠ হামিদুর রহমান মিলনায়তন।
২০২২ সালে বিশ্ববিদ্যালয়ের উপ-উপাচার্য মাহবুবুর রহমান মিলনায়তনের বর্তমান নামের স্থলে শাহ আজিজুর রহমান মিলনায়তন বলায় সমালোচনার স্বীকার হন।
ব্যবহার
বীরশ্রেষ্ঠ হামিদুর রহমান মিলনায়তন বিশ্ববিদ্যালয়ের কেন্দ্রীয় ক্যাফেটেরিয়ার সাথে সংযুক্ত স্থাপনা। বিশ্ববিদ্যালয়ের ক্যাফেটেরিয়া ও মিলানায়তন উভয়ই দ্বিতল বিশিষ্ট ভবন। বিশ্ববিদ্যালয়ের অভ্যন্তরীণ নানা আয়োজনে এই মিলানায়তন ব্যবহৃত হয়ে থাকে। মিলানায়তনে মোট ১২০০ আসন রয়েছে। এসব ব্যবহারের মধ্যে কিছু উল্লেখ করা হলো:
নাগডেমড়া ইউনিয়ন
নাগডেমড়া ইউনিয়ন বাংলাদেশের রাজশাহী বিভাগের পাবনা জেলার সাঁথিয়া উপজেলার একটি ইউনিয়ন।
আসাম বিশ্ববিদ্যালয়
আসাম বিশ্ববিদ্যালয় ভারতের আসাম রাজ্যের শিলচরে অবস্থিত একটি কেন্দ্রীয় বিশ্ববিদ্যালয়। এই বিশ্ববিদ্যালয়ে সমাজতত্ব, হিউম্যানিটিজ, ভাষাতত্ব, লাইফ সায়েন্স, ফিজিক্যাল সায়েন্স, এনভায়েরনমেন্টাল সায়েন্স, ইনফরমেশন সায়েন্স, টেকনোলজি এবং ম্যানেজমেন্ট, এই নয়টি স্কুলের অধীনে ২৯টি বিভাগে পড়ানো হয়। এছাড়াও ৫১ টি কলেজ এই বিশ্ববিদ্যালয়ের অধীভুক্ত।
সপ্তম ক্রুসেড
সপ্তম ক্রুসেড হলো ফ্রান্সের সম্রাট নবম লুইয়ের পরিচালিত একটি ক্রুসেড বা ধর্ম যুদ্ধ, যা ১২৪৮ হতে ১২৫৪ পর্যন্ত সংঘটিত হয়। যুদ্ধে রাজা নবম লুই পরাজিত ও বন্দী হন। আইয়ুবীয় রাজবংশের শাসক মুয়াযযাম তুরানশাহের নেতৃত্বে মিশরীয় বাহিনী রাজা নবম লুইকে বন্দী করে। যুদ্ধ শেষে লুইয়ের মুক্তির জন্য ৫০,০০০ স্বর্ণমূদ্রা (ফ্রান্সের তখনকার বাৎসরিক আয়ের সমান অর্থ) মুক্তিপণ হিসাবে দেয়া হয়। এই ক্রুসেডে মিশরীয় বাহিনীকে বাহরি, মামলুক, বাইবার্স, কুতুয, আইবাক ও কুলওয়ান গোষ্ঠী সহায়তা করে।
মেষপালকদের ক্রুসেড
মেষপালকদের ক্রুসেড বলতে দুইটি বিচ্ছিন্ন ঘটনাকে বোঝায়। একটি ঘটেছিল সপ্তম ক্রুসেডের সময়, ১২৫১ সালে। অপরটি ঘটেছিল ১৩২০ সালে। সপ্তম ক্রুসেডে ফ্রান্সের রাজা লুই পরাজিত হন এবং তাকে কায়রোতে বন্দী রাখা হয়। ১২৫১ সালে লুইকে রক্ষার ব্যাপারে উত্তর ফ্রান্সের প্রায় ৬০ হাজার তরুণ কৃষক স্বপ্নে কুমারী মেরির নির্দেশপ্রাপ্ত এক হাঙ্গেরীয় নেতার নেতৃত্বে প্যারিসে যায় এবং সেখান থেকে ফ্রান্সের বিভিন্ন জায়গায় ছড়িয়ে পড়ে ও সংঘর্ষ শুরু করে। এদেরকে পরবর্তীতে দমন করা হয়।
১৩২০ সালে উত্তর ফ্রান্সের নরমঁদিতে এক মেষপালক কিশোর স্বপ্নে দেখে তাকে স্পেনের মুর তথা মুসলমানদের বিরুদ্ধে লড়াই করতে হবে। তাকে ঘিরে একটি আন্দোলন গড়ে ওঠে এবং তারা প্যারিসে যায়। কিন্তু সেখানে পাত্তা না পেয়ে তারা দক্ষিণে স্পেনের দিকে অগ্রসর হতে থাকে এবং পথিমধ্যে বিভিন্ন প্রাসাদে লুটতরাজ চালায় ও ইহুদীদের হত্যা করে। পরে স্পেনে প্রবেশ করে সেখানেও ইহুদীদের হত্যা করতে থাকে। পরে স্পেনের রাজপুত্র আলফোন্সো এদের নিয়ন্ত্রণে আনেন।
২০০৫-এ ঝালকাঠি বোমা হামলা
২০০৫ ঝালকাঠি বোমা বিস্ফোরণ ছিল ঝালকাঠি জেলা আদালতে বিচারক পরিবহনের একটি গাড়িতে বোমা হামলা। বোমা হামলার দায় স্বীকার করেছে জামাআতুল মুজাহিদিন বাংলাদেশ (জেএমবি)। শায়খ আব্দুর রহমান এবং সিদ্দিকুর রহমান ( বাংলা ভাই নামেও পরিচিত) নেতৃত্বাধীন দলটি।
আক্রমণ
জামাআতুল মুজাহিদীন বাংলাদেশ একটি উগ্র ইসলামপন্থী সংগঠন যা বাংলাদেশে শরিয়া আইন বাস্তবায়নের দাবি করছে। সে হিসেবে তারা হামলার বিচার বিভাগকে লক্ষ্য করে। ১৪ নভেম্বর ২০০৫-এ ঝালকাঠি জেলা আদালতে বিচারকদের বহনকারী গাড়িতে বোমা নিক্ষেপ করা হয়। বাংলাদেশের দক্ষিণাঞ্চলের ঝালকাঠি জেলায় এ হামলার ঘটনা ঘটে। বিচারকরা একটি গাড়ির ভেতরে ছিলেন। তারা অন্য বিচারকের জন্য অপেক্ষা করছিলেন বলে গাড়িটি পার্ক করা হয়েছিল। হামলাকারীরা বিচারকদের লিফলেট দেওয়ার চেষ্টা করে যা তারা প্রত্যাখ্যান করে। গাড়ি লক্ষ্য করে বোমা নিক্ষেপ করা হয়। বোমা হামলায় দুই সিনিয়র সহকারী জজ সোহেল আহমেদ ও জগন্নাথ পান্ডে নিহত হন। হামলায় আদালতের এক কর্মচারী ও একজন পথচারী আহত হয়েছেন। ১৩ বছরের এক স্কুল ছাত্রও আহত হয়েছে। হামলাকারী ইফতেখার হোসেন মামুনও আহত হয়েছেন।
আক্রমণকারী
২৮ বছর বয়সী হামলাকারী ইফতেখার হাসান আল মামুনকে আহত অবস্থায় আটক করা হয়। তার পায়ে একটি বোমা বাঁধা ছিল এবং শরিয়া আইনের আহ্বান জানিয়ে লিফলেট ছিল। স্থানীয়রা সন্দেহভাজন ব্যক্তিকে র‌্যাপিড অ্যাকশন ব্যাটালিয়ন ও বাংলাদেশ পুলিশের কাছে হস্তান্তর করে।
নবম ক্রুসেড
নবম ক্রুসেড বা লর্ড অ্যাডওয়ার্ডের ক্রুসেড কে অনেক সময় অষ্টম ক্রুসেডের সাথে একত্রে বর্ণনা করা হয়। এটিকে পবিত্র ভূমি দখলের উদ্দেশ্যে মধ্যযুগে সংঘটিত শেষ ক্রুসেড হিসেবে গণ্য করা হয়। এটি ১২৭১-১২৭২ সালে সংঘটিত হয়েছিল।
ফ্রান্সের ৯ম লুই ৮ম ক্রুসেডের সময় তিউনিস দখলে ব্যর্থ হলে ইংল্যান্ডের রাজা ১ম এডওয়ার্ড ইসরায়েলের আকো বন্দরের দিকে যাত্রা করেন। কিন্তু ততদিনে ইউরোপের ক্রুসেডের জোয়ার ছিলে শেষের দিকে। আর মিশরের মামলুক রাজবংশও ছিল বেশ শক্তিশালী। ফলে এডওয়ার্ডের এই ক্রুসেড ব্যর্থ হয়। এই ব্যর্থতার পরপরই ভূমধ্যসাগরের উপকূলে ক্রুসেডারদের বাকী ঘাঁটীগুলিরও একে একে পতন ঘটে।
আলেকজান্দ্রীয় ক্রুসেড
আলেক্সান্দ্রীয় ক্রুসেড একটি ক্ষণস্থায়ী ধর্মযুদ্ধ, যা ১৩৬৫ সালের অক্টোবর মাসে সংঘটিত হয়। সাইপ্রাসের ১ম পিটার এই ক্রুসেডটি মিশরের আলেক্সান্দ্রিয়া শহরের বিপক্ষে পরিচালনা করেন। ধর্মীয় কারণের বদলে অর্থনৈতিক ফায়দার জন্যেই এই ক্রুসেডটি পরিচালিত হয়।
মহেশপুর সরকারি ডিগ্রী কলেজ
মহেশপুর সরকারি ডিগ্রী কলেজ বাংলাদেশের খুলনা বিভাগের ঝিনাইদহ জেলার মহেশপুর উপজেলাতে অবস্থিত একটি শিক্ষাপ্রতিষ্ঠান। বর্তমানে কলেজটি উচ্চ মাধ্যমিক, স্নাতক ও সম্মান শ্রেণীতে বিভিন্ন বিষয়ে পাঠ দান করা হয়।
ইতিহাস
মহেশপুর ইতিহাসে মহেশপুর সরকারি ডিগ্রী কলেজ মহেশপুর, ঝিনাইদহ। জনগণের উচ্চ মাধ্যমিক স্তরের শিক্ষার সহজলভ্যতা নিশ্চিত করে একটি আলোকিত সমাজ গঠনের প্রয়াসে বাংলাদেশের প্রতিটি উপজেলা গড়ে উঠেছে। এর মধ্যে এক বা একাধিক কলেজ তার অভিজাত ব্যক্তিদের পৃষ্ঠপোষকতায়। মহেশপুর একটি বৃহৎ উপজেলা হওয়ায় ২ লাখ মানুষ রয়েছে যাদের শিক্ষাই এর উন্নয়নের পূর্বশর্ত। এই উপলব্ধি থেকেই এখানে একটি কলেজ স্থাপনে এগিয়ে এসেছেন এই সমাজের মানুষ। কিন্তু প্রতিকূল পরিস্থিতি এবং আর্থ-সামাজিক প্রতিবন্ধকতা কয়েকবার তাদের প্রচেষ্টাকে ব্যর্থ করে দেয় তবে এই কলেজের জন্ম, পর্যায় অনুসারে অগ্রগতি এবং অন্যান্য বিবরণ অত্যন্ত হৃদয়গ্রাহী হয়ে উঠেছে – এই বয়সের সকল মানুষের কাছে আবেদনময়। বলা যায় মহেশপুর ইতিহাসে মহেশপুর সরকারি ডিগ্রী কলেজটি 1972 সাল থেকে মহেশপুর শহরের কেন্দ্রস্থলে কলেজটি প্রতিষ্ঠার জন্য লোকেরা প্রাণপণ চেষ্টা করেছিল কিন্তু তাদের প্রচেষ্টা শেষ হয়। অবশেষে ১৯৮৫ সালে কলেজটি প্রতিষ্ঠিত হয়।
শিক্ষাকার্যক্রম
উচ্চমাধ্যমিক (বিজ্ঞান, মানবিক, ব্যবসায় শিক্ষা), ডিগ্রি (পাস), ডিগ্রি (অনার্স) পর্যায়ে পাঠদান করা হয়। বর্তমানে কলেজে ২টি বিষয়ে অনার্স কোর্স চালু আছে।
বর্তমান শিক্ষক ও কর্মচারীদের সংখ্যা
কলেজটিতে বর্তমানে ৪২ জন শিক্ষক কর্মরত। এবং ১৬ জন কর্মচারী কর্মরত।
অধ্যক্ষ
কলেজটির বর্তমান অধ্যক্ষ প্রফেসর মো. আমান উল্লাহ্
বহিঃসংযোগ
মহেশপুর সরকারি ডিগ্রী কলেজ প্রাতিষ্ঠানিক ওয়েবসাইট
মোহাম্মদ ফরহাদ
মোহাম্মদ ফরহাদ (৫ জুলাই ১৯৩৮ - ৯ অক্টোবর ১৯৮৭) একজন বাংলাদেশি রাজনীতিবিদ। তিনি বাংলাদেশের কমিউনিস্ট পার্টির সাবেক সাধারণ সম্পাদক এবং জাতীয় সংসদের সাবেক সদস্য ছিলেন। তিনি কমরেড ফরহাদ নামেই অধিক পরিচিত ছিলেন।
জন্ম
কমরেড মোহাম্মদ ফরহাদের জন্ম পঞ্চগড় জেলার বোদা উপজেলার জমাদারপাড়া গ্রামে। তাঁর ডাকনাম ছিল বাদল । রাজনৈতিক  ছদ্মনাম  ছিল  কমরেড কবির।  তাঁর  পিতা আহমেদ সাফাকাত আল বারি ছিলেন একজন  স্কুল শিক্ষক। পড়াশোনা করেছেন দিনাজপুর শহরে।  ইংরেজি, আরবি, ফার্সি ও উর্দু প্রভৃতি ভাষায় তার দখল ছিল। তার পূর্বপুরুষ শাহ্ বংশীয় পীরে কামেল কদম আলী শাহ্ জলপাইগুড়ি থেকে আগমন করেন । কমরেড ফরহাদরা মোট ৬ ভাই- বোন। তিনি পিতা মাতার মধ্যম পুত্র ও পঞ্চম সন্তান।
শিক্ষা জীবন
চল্লিশের দশকের শুরুতে দিনাজপুর জিলা স্কুল সংলগ্ন একটি প্রাইমারী স্কুলে মোহাম্মদ ফরহাদ এর শিক্ষা জীবন শুরু হয়। তিনি দিনাজপুর জেলা স্কুলের একজন মেধাবী ছাত্র হিসেবে পরিচিতি ও প্রশংসিত ছিলেন। ১৯৫৩ সালে তিনি প্রবেশিকা পরীক্ষায় উত্তীর্ণ হন এবং দিনাজপুরের তদানিন্তন একমাত্র কলেজ দিনাজপুর সুরেন্দ্রনাথ কলেজে লেখাপড়া শুরু করেন। ১৯৫৭ সালে তিনি কৃতিত্বের সাথে আই.এ পাস করেন। ১৯৫৯ সালে তিনি কৃতিত্বের সাথে বি.এ পাস করে ঢাকা বিশ্ববিদ্যালয়ে ভর্তি হন।  ১৯৬১ সালে এই বিশ্ববিদ্যালয় হতে রাষ্ট্রবিজ্ঞানে এম.এ পাস করেন। বিভিন্ন রাজনৈতিক কার্যকলাপে ব্যস্ত থাকা সত্ত্বেও তিনি এম.এ পরীক্ষায় ৬ষ্ঠ স্থান লাভ করেন। ১৯৬২ সালে আইন অধ্যয়নরত অবস্থায় আইয়ুব খান ফরহাদের বিরুদ্ধে হুলিয়া জারি করে।
ছাত্র আন্দোলন
মোহাম্মদ ফরহাদ ১৯৫২ সালে মহান রাষ্ট্রভাষা আন্দোলনে দিনাজপুর জেলা স্কুলের ছাত্র হিসেবে সক্রিয়ভাবে অংশগ্রহণ করেন। ভাষা আন্দোলনের পরপরই এদেশের ছাত্র সমাজের ঐতিহ্যবাহী সংগঠন 'পূর্ব পাকিস্তান ছাত্র ইউনিয়ন' ঢাকায় গঠিত হলে দিনাজপুর জেলায় ঐ সংগঠনের মূল উদ্যোক্তাদের মধ্যে তিনি ছিলেন অন্যতম। ১৯৫৩-৫৪ সালে বোদা-পঞ্চগড় প্রভৃতি এলাকায় তিনি প্রথম ছাত্র সংগঠন গড়ে তুলেন। ১৯৫৮ সালে তিনি পূর্ব পাকিস্তান ছাত্র ইউনিয়নের কেন্দ্রীয় কমিটির সদস্য (কোষাধ্যক্ষ) নির্বাচিত হন। কমরেড ফরহাদ ছাত্র ইউনিয়নের সভাপতি হওয়ার যোগ্যতা থাকা সত্ত্বেও পার্টির নির্দেশে কোষাধ্যক্ষের পদ গ্রহণ করেন। কেননা পার্টি মনে করেছিল একেবারে উপরের পদে গেলে পার্টির গোপন কাজ করতে অসুবিধা হবে। ১৯৬২ সালে আইয়ুব খানের সামরিক আইনের বিরুদ্ধে যে জঙ্গি ছাত্র আন্দোলন গড়ে উঠেছিল মোহাম্মদ ফরহাদ ছিলেন সেই আন্দোলনের মূল নেতা। তাকে আইয়ুববিরোধী আন্দোলনের 'মস্তিষ্ক' বলে অভিহিত করা হয়। অল্প সময়ের মধ্যে তিনি একজন প্রধান বিপ্লবী ছাত্রনেতা হিসেবে প্রগতিশীল ছাত্র সমাজের সমাদর লাভ করেন। এই সময় হতেই তদান্তিন পূর্ব পাকিস্তান ছাত্রলীগের (তখন অসংগঠিত ও অবলুপ্ত অবস্থায় ছিল) কর্মী ও নেতৃবৃন্দ তার সংস্পর্শে আসেন। তার সাথে পরামর্শ করে ছাত্রলীগের নেতা-কর্মীরা গোপনে সংগঠিত হতে থাকে। শেখ ফজলুল হক মনি ছিলেন কমরেড ফরহাদের সামান্য জুনিয়র। ১৯৬২ সালের ৬ ফেব্রুয়ারি আইয়ুবের বিরুদ্ধে ঢাকার রাজপথে প্রথম মিছিল বের করতে গিয়ে তাকে পুলিশের সাথে হাতাহাতি করতে হয়েছিল। '৬০ হতে '৮০ দশক পর্যন্ত মোহাম্মদ ফরহাদ ছিলেন বাংলাদেশের সমস্ত আন্দোলনের কেন্দ্র বিন্দু। '৬৯ এর ঐতিহাসিক ১১ দফা আন্দোলনের তিনি ছিলেন নেপথ্য কারিগর এবং প্রকৃত পরামর্শদাতা।
রাজনৈতিক জীবন
চল্লিশ দশকের বিশ্ব রাজনীতিতে ঘটে যাওয়া ভারতের স্বাধীনতা, চীনের বিপ্লব এবং ১৯৪৮ সালের দিকে দিনাজপুরের তেভাগা আন্দোলন তার রাজনৈতিক মতাদর্শ তৈরীতে প্রভাব রাখে। এই সময়ে মোহাম্মদ ফরহাদ রাজনীতিতে প্রভাবিত হয়ে পড়েন এবং ঐ সময় হতেই সমাজতন্ত্রের প্রতি আকর্ষিত হয়ে দিনাজপুর কমিউনিস্ট পার্টির সাথে সম্পৃক্ত হন। ১৯৫৫ সালে কমরেড মণি সিংহে র সাথে তার প্রথম সাক্ষাৎ ঘটে। ঐ বছরই তিনি কমিউনিস্ট পার্টির সদস্য পদ লাভ করেন। দিনাজপুর জেলা পার্টি ১৭ বছর বয়সে বিশেষ বিবেচনায় তাকে পার্টির সদস্য পদ দেয়। ১৯৫৮ সালে তিনি ছাত্র ইউনিয়নের কেন্দ্রীয় নেতৃত্বে চলে আসেন। ১৯৬২ সালের শিক্ষা আন্দোলনের মূল ভূমিকা পালন করেন তিনি।  কিশোর বয়সে ১৯৫১ সালে মোহাম্মদ ফরহাদ দিনাজপুরের কমিউনিস্ট ও কৃষক নেতৃবর্গের সংস্পর্শে আসেন। তাদের মধ্যে রয়েছেন হাজী মোহাম্মদ দানেশ, মির্জা নুরুল হুদা কাদের বক্স ( ছোটি), অনিল রায়, দীপেন রায়, আসলেউদ্দিন, গুরুদাস তালুকদার, কম্পরাম সিং, ইন্দ্রমোহন, মির্জা আব্দুস সামাদ প্রমুখ। ১৯৬৬ সালে তিনি কমিউনিস্ট পার্টির কেন্দ্রীয় কমিটির সংগঠক নির্বাচিত হন। ১৯৬৭ সালে তিনি কমিউনিস্ট পার্টির কেন্দ্রীয় কমিটির সদস্য নির্বাচিত হন। ১৯৬৮ সালের অক্টোবর মাসে পার্টির প্রথম কংগ্রেসে তিনি কেন্দ্রীয় কমিটির সম্পাদকমন্ডলীর সদস্য নির্বাচিত হন। মুক্তিযুদ্ধ চলাকালে গঠিত ন্যাপ-কমিউনিস্ট পার্টি-ছাত্র ইউনিয়নের বিশেষ গেরিলা বাহিনীর অন্যতম প্রধান সংগঠক ও নেতা ছিলেন তিনি। ৩০ জানুয়ারি মোহাম্মদ ফরহাদ ঢাকা স্টেডিয়ামে এক কুচকাওয়াজ অনুষ্ঠানের মাধ্যমে তার নেতৃত্বে পরিচালিত বাহিনীর অস্ত্র বঙ্গবন্ধুর নিকট সমর্পণ করেন। ১৯৭৩ সালের ডিসেম্বর মাসে ৩৫ বছর বয়সে পার্টির দ্বিতীয় কংগ্রেসে তিনি কেন্দ্রীয় কমিটির সাধারণ সম্পাদক নির্বাচিত হন। ১৯৭৫ সালে জুন মাসে তদান্তিন রাষ্ট্রপতি বঙ্গবন্ধু শেখ মুজিবুর রহমান জাতীয় পার্টি বাকশাল গঠন করলে তিনি কেন্দ্রীয় কমিটির সদস্য মনোনীত হন এবং তাকে ঐ সংগঠনের দলীয় রাজনৈতিক প্রশিক্ষকের দায়িত্ব দেওয়া হয়। তার রাজনৈতিক ছদ্ম নাম ছিল 'কবির'। তাকে বলা হত 'বাংলার লেনিন'। তার শাণিত ও যুক্তিপূর্ণ বক্তব্য সবার মনোযোগ আকর্ষণ করতে পেরেছিল। তিনি ছিলেন রাজনৈতিক আন্দোলন গড়ে তোলার নিপুণ কারিগর। 'ঐক্য ও সংগ্রাম' ছিল তার একটি বড় কৌশল। তার ছিল সাংগঠনিক দক্ষতা ও সময়োপযোগী নির্ভুল ও দ্রুত সিদ্ধান্ত গ্রহণের ক্ষমতা। রাজনৈতিক কর্ম-কৌশল নির্ধারণে তিনি বিচক্ষণতার পরিচয় দিতে পেরে ছিলেন। সিপিবি অফিসে মোহাম্মদ ফরহাদের রুমটি ছিল স্বৈরাচার, সাম্প্রদায়িকতা ও সাম্রাজ্যবাদবিরোধী আন্দোলন এবং গণতান্ত্রিক শক্তির তীর্থ স্থানের মত। '৭০ এর নির্বাচনের পর তিনি এই বাণী দিয়েছিলেন যে, 'স্বাধীন বাংলাদেশ প্রতিষ্ঠার সময় আসন্ন। '৮৬ নির্বাচনের আগে স্বৈরাচারকে পরাস্ত করার কৌশল হিসেবে তিনি দিয়েছিলেন দুই নেত্রীর ১৫০-১৫০ আসনে নির্বাচন করার ফর্মূলা। ভীত হয়ে এরশাদ অধ্যাদেশ জারি করেছিলেন যে কোন প্রার্থী ৫টির বেশি আসনে প্রতিদ্বন্দিতা করতে পারবেন না। অনেকে তাকে 'এরশাদের যম' বলে অভিহিত করেছিল। ফরহাদ আশাবাদ ব্যক্ত করেছিলেন '২০০০ সালের মধ্যে বিপ্লব সংগঠিত করার'। ১৯৮৬ সালের জাতীয় সংসদ নির্বাচনে তিনি পঞ্চগড়-২ আসন থেকে সাংসদ নির্বাচিত হন।
হুলিয়া এবং নির্যাতন
১৯৫৪ সালের ১০ জুন দিনাজপুর শহরে রাজনৈতিক কারণে তিনি প্রথমবারের মত গ্রেফতার হন এবং বিনা বিচারে রাজশাহী কেন্দ্রীয় কারাগারে তাকে আটক রাখা হয়। এই সময় তার বয়স ১৫/১৬ বছর ছিল। ১৯৫৫ সালের ১০ জানুয়ারি তিনি মুক্তি লাভ করেন। ঐ বছরই ২৫ জানুয়ারি তাকে পুনরায় গ্রেফতার করা হলে পুলিশের হাত হতে পালিয়ে তিনি আত্মগোপন অবস্থায় থাকেন এবং দিনাজপুর সুরেন্দ্রনাথ কলেচে ছাত্র আন্দোলন গড়ে তুলেন। ১৯৫৫ সালের সেপ্টেম্বর মাসে তার উপর হতে হুলিয়া ওঠে। ১৯৬২ সালে আইয়ুব খান পুনরায় তার উপর হুলিয়া বাহির করেন। তাকে গ্রেফতার করতে পারলে অনেক টাকা পুরস্কার দেওয়া হবে বলে সরকার ঘোষণা করে। ছাত্র আন্দোলন ও গণতান্ত্রিক আন্দোলনের চাপে তার উপর হতে মাত্র তিন মাসের জন্য হুলিয়া প্রত্যাহার করা হয়। প্রকৃতপক্ষে ১৯৬২ সাল হতে স্বাধীনতা পর্যন্ত জনাব ফরহাদের হুলিয়া থাকে। ১৯৭৭ সালে জিয়াউর রহমান সরকার তাকে গ্রেফতার করে এবং বিনা বিচারে ঢাকা কেন্দ্রীয় কারাগারে আটক রাখে। তার আটকাদেশের জন্য সরকারের বিরুদ্ধে হাই কোর্টের মাননীয় বিচারপতিগণ রায় দেন যে, 'মোহাম্মদ ফরহাদকে বিনা বিচারে আটক রাখা অন্যায় এবং সরকার বেআইনিভাবে তাকে আটক রেখেছে। সরকারপক্ষ মামলায় হেরে যায়। ১৯৮০ সালে তাকে আবার রাজদ্রোহের মিথ্যা মামলায় গ্রেফতার করা হয়। 'বিপ্লব' ও 'সরকারকে শক্তি বলে উৎখাতের' মিথ্যা অভিযোগ আনা হয়। ১৯৮১ সালে তিনি জামিনে মুক্তি পান। ১৯৮৩ সালে স্বৈরাচারী এরশাদের সামরিক সরকার আবার তাকে গ্রেফতার করে এবং ক্যান্টনমেন্ট জেলে অন্ধকার কক্ষে ১৪ দিন আটক রাখে।
আন্দামান ও নিকোবর দ্বীপপুঞ্জ
thumb|200px|আন্দামান ও নিকোবর দ্বীপপুঞ্জ আন্দামান ও নিকোবর দ্বীপপুঞ্জ হল ভারতের একটি কেন্দ্রশাসিত অঞ্চল। বঙ্গোপসাগর ও আন্দামান সাগরের সংযোগস্থলে অবস্থিত এই দ্বীপপুঞ্জ ৫৭২টি দ্বীপ নিয়ে গঠিত, যেগুলির মধ্যে মাত্র ৩৮টি জনবসতিপূর্ণ।
মোহাম্মদ ফরহাদ
ব্যক্তিগত জীবন
মোহাম্মদ ফরহাদ ব্যক্তিগত জীবনে তৎকালীন ছাত্রী আন্দোলনের নেত্রী রাশেদা খানম রীনার সাথে বিবাহবন্ধনে আবদ্ধ হন। তাঁর একমাত্র প্রকাশিত গ্রন্থ উনসত্তুরের গণ-অভ্যুত্থান '।
মৃত্যু
মোহাম্মদ ফরহাদ ১৯৮৭ সালের ৯ই অক্টোবর রাশিয়ার মস্কো শহরে হৃদযন্ত্রের ক্রিয়া বন্ধ হয়ে মৃত্যুবরণ করেন।
আন্দামান ও নিকোবর দ্বীপপুঞ্জ
ইন্দোনেশিয়ার আকেহের উত্তরে অবস্থিত আন্দামান ও নিকোবর দ্বীপপুঞ্জ আন্দামান সাগর কর্তৃক থাইল্যান্ড ও মায়ানমারের থেকে বিচ্ছিন্ন হয়েছে। এই কেন্দ্রশাসিত অঞ্চলটি দু'টি দ্বীপপুঞ্জ নিয়ে গঠিত। এগুলি হল: আন্দামান দ্বীপপুঞ্জ (অংশত) ও নিকোবর দ্বীপপুঞ্জ। ১৫০ কিলোমিটার প্রশস্ত তিন ডিগ্রি চ্যানেল (১০° উত্তর অক্ষরেখার সঙ্গে সমান্তরাল) এই দুই দ্বীপপুঞ্জকে পৃথক করেছে। আন্দামান দ্বীপপুঞ্জ এই অক্ষরেখার উত্তরে এবং নিকোবর দ্বীপপুঞ্জ দক্ষিণে (বা ১৭৯ কিলোমিটার দক্ষিণে) অবস্থিত। আন্দামান সাগর উভয় দ্বীপপুঞ্জেরই পূর্ব দিকে এবং বঙ্গোপসাগর পশ্চিম দিকে অবস্থিত।
এই কেন্দ্রশাসিত অঞ্চলটির রাজধানী পোর্ট ব্লেয়ার। সমগ্র আন্দামান ও নিকোবর দ্বীপপুঞ্জের স্থলভাগের আয়তন প্রায় । অঞ্চলটি তিনটি জেলায় বিভক্ত: নিকোবর জেলা (সদর কার নিকোবর), দক্ষিণ আন্দামান জেলা (সদর পোর্ট ব্লেয়ার) ও উত্তর ও মধ্য আন্দামান জেলা (সদর মায়াবন্দর)।
ভারতীয় সামরিক বাহিনীর একমাত্র ত্রি-পরিষেবামূলক ভৌগোলিক কম্যান্ড আন্দামান ও নিকোবর কম্যান্ডের ঘাঁটি এই দ্বীপপুঞ্জ।
২০০১ সালের ভারতের জনগণনা অনুসারে, এই অঞ্চলের জনসংখ্যা ৩৫৬,১৫২। এই অঞ্চলের স্থলভাগের সামগ্রিক আয়তন ৬,৪৯৬ বর্গকিলোমিটার। এই কেন্দ্রশাসিত অঞ্চলটি কলকাতা হাইকোর্টের অধিকারক্ষেত্রের অন্তর্গত।
আন্দামান নিকোবরের ব্যারেন দ্বীপ হল দক্ষিণ এশিয়ার একমাত্র সক্রিয় আগ্নেয়গিরি
সেন্টিনেলি নামে একটি বিচ্ছিন্ন আদিবাসী জনগোষ্ঠী আন্দামান দ্বীপপুঞ্জে বাস করে। এই জনগোষ্ঠীই সম্ভবত একমাত্র জনগোষ্ঠী যারা প্রাচীন প্রস্তরযুগীয় স্তরের প্রযুক্তির পরবর্তী কোনও স্তরে উন্নীত হতে পারেনি। যদিও এই মতটি বিতর্কিত। কারণ তাদের দ্বীপে ধাতব শিল্পকর্মের প্রমাণ পাওয়া গিয়েছে।
ভাষাসমূহ
বাংলা ভাষাই হলো আন্দামান ও নিকোবর দ্বীপপুঞ্জ–এর সর্বাধিক ব্যবহৃত কথ্য ভাষা। প্রায় এক তৃতীয়াংশ (২৮.৪৯%) অধিবাসী এই ভাষায় কথা বলে। স্বাধীনতা সংগ্রামের সময় বাংলা থেকে যে বিপুলসংখ্যক বিপ্লবীদের এই দ্বীপে নির্বাসনে পাঠানো হয় তথা সেলুলার জেলে কারাবন্দী করা হয়, তাদের অনেকেই স্থায়ী ভাবে এখানে রয়ে যান। সেকারণেই এই দ্বীপে বাঙালির সংখ্যা বেশি।
ইতিহাস
আন্দামান ও নিকোবর দ্বীপপুঞ্জ প্রাগৈতিহাসিক যুগ থেকেই আদিবাসী জনগোষ্ঠীর আবাসভূমি। ১৭৭৭ সালে ব্রিটিশরা এই অঞ্চলে একটি নৃতাত্ত্বিক সমীক্ষা চালিয়েছিল। এই সমীক্ষা থেকে জানা যায় যে, বহিরাগতদের আগমনের আগে কয়েক শতাব্দীকাল এই দুই দ্বীপপুঞ্জ নেগ্রিটো ও মঙ্গোলয়েড জাতিগোষ্ঠীর অধিকারে ছিল।
আন্দামান ও নিকোবর দ্বীপপুঞ্জের ইতিহাসকে চারটি পর্যায়ে ভাগ করা হয়: ব্রিটিশ অধিকার প্রতিষ্ঠা, ব্রিটিশ রাজত্ব, জাপানি রাজত্ব ও স্বাধীনোত্তর যুগের ইতিহাস। ১৭৮৮ সালে দুই নৌ-আধিকারিকের সুপারিশক্রমে ১৭৮৯ সালে তদনীন্তন গভর্নর-জেনারেল লর্ড কর্নওয়ালিশ পোর্ট কর্নওয়ালিশের কাছে চাটহাম দ্বীপে একটি ব্রিটিশ উপনিবেশ স্থাপন করেন। এই বছরই লেফটানেন্ট রেজিনল্ড ব্লেয়ার এই অঞ্চলে একটি সমীক্ষার কাজ চালান। তার নামানুসারে পোর্ট কর্নওয়ালিশের নাম হয় পোর্ট ব্লেয়ার।
১৮৫৭ সালের মহাবিদ্রোহের পর ব্রিটিশ সরকার এখানে একটি বন্দীনিবাস স্থাপনের পরিকল্পনা করে। ১৮৫৮ সালে ভাইপার দ্বীপে তৈরি হয় একটি কারাগার, একটি গ্যালো ও একটি জনবসতি। ২০০ জন বন্দীকে এই কারাগারে এনে রাখা হয়। এঁদের অধিকাংশই ছিলেন ব্রিটিশ ভারতীয় সেনাবাহিনীর বিদ্রোহী সৈনিক। ১৯০৬ সালে পোর্ট ব্লেয়ারে সেলুলার জেল তৈরি হলে আগের কারাগারটি পরিত্যক্ত হয়।
দ্বিতীয় বিশ্বযুদ্ধের চলাকালে ১৯৪২ সালের ২১ মার্চ জাপানিরা আন্দামান দখল করে নেয়। জাপানি সেনাবাহিনীর হাতে এই অঞ্চলের বহু নিরপরাধ মানুষও নিহত হন। পরে জাপানিরা এই দ্বীপপুঞ্জ নেতাজি সুভাষচন্দ্র বসুর নেতৃত্বাধীন আজাদ হিন্দ সরকারের হাতে তুলে দেয়। ১৯৪৩ সালের ৩০ ডিসেম্বর সুভাষচন্দ্র পোর্ট ব্লেয়ারে ভারতের জাতীয় পতাকা উত্তোলন করেন। ১৯৪৫ সাল পর্যন্ত এই অঞ্চল ব্রিটিশদের অধিকারমুক্ত ছিল। এই সময় আন্দামান খাদ্য উৎপাদনে স্বনির্ভর হয়ে ওঠে। ১৯৪৫ সালের ৮ অক্টোবর জাপানি সেনাবাহিনীর দক্ষিণ পূর্ব এশিয়া কম্যান্ড পোর্ট ব্লেয়ারে আত্মসমর্পণ করলে ব্রিটিশরা এই দ্বীপপুঞ্জের অধিকার আবার ফিরে পায়।
১৯৪৭ সালের ১৫ অগস্ট আন্দামান ও নিকোবর দ্বীপপুঞ্জ একত্রে স্বাধীন ভারতের অঙ্গীভূত হয়।
এ. কে. ব্রোহি
আল্লাহ বুখশ করিম বুখশ ব্রোহি (الھ بخش ڪريم بخش بروھي; ১৯১৫ – ১৯৮৭) যিনি এ কে ব্রোহি নামে পরিচিত ছিলেন একজন বিশিষ্ট পাকিস্তানি রাজনীতিবিদ ও আইনজীবী। তিনি সিন্ধুর শিকারপুরে জন্মগ্রহণ করেন। তিনি ছিলেন বিখ্যাত ভারতীয় আইনজীবী রাম জেঠমলানীর প্রথম অংশীদার ও পরামর্শদাতা যা তার অনুমোদিত জীবনীতে স্বীকৃত।
তিনি ১ ফেব্রুয়ারি ১৯৬০ থেকে ৩১ মার্চ ১৯৬১ পর্যন্ত ভারতে পাকিস্তানের হাইকমিশনার হিসেবেও দায়িত্ব পালন করেন।
কর্মজীবন
এ কে ব্রোহি সামরিক শাসক জিয়া-উল-হকের ঘনিষ্ঠ ও রাজনৈতিক মার্কা ছিলেন যাকে "জেনারেলের পিছনের বুদ্ধিজীবী" বলা হয়।
ব্রোহি পাকিস্তানের অ্যাটর্নি-জেনারেল হিসেবে শরিফউদ্দিন পীরজাদার সাথে সংক্ষিপ্তভাবে দায়িত্ব পালন করেন যিনি জেনারেল জিয়া-উল-হকের শাসনামলের বেশিরভাগ সময়ে অ্যাটর্নি জেনারেল হিসেবে দায়িত্ব পালন করেছেন (১৯৭৭ – ১৯৮৮)।
এ কে ব্রোহি ১৯৭০-এর দশকের শেষদিকে জেনারেল জিয়া-উল-হকের শাসনামলে আইন ও বিচার মন্ত্রী হিসেবেও কিছুদিনের জন্য দায়িত্ব পালন করেন।
ব্রোহি ব্রিগেডিয়ার জেনারেল এস. কে. মালিকের অর্থাৎ মালিক উল-খান) দ্য কুরানিক কনসেপ্ট অফ ওয়্যার (১৯৭৯) বইয়ের জন্য একটি দীর্ঘ ভূমিকা লিখেন, বইটি প্রারম্ভিক ইসলামি যুগের সামরিক কৌশল সম্পর্কে ব্রিগেডিয়ারের চিন্তাধারার একটি নির্দেশিকা যা পাকিস্তান ও ভারতে পুনর্মুদ্রিত হয়।
পরিবার
তার ছোট ভাই আলী আহমদ ব্রোহি তার মতো বিশেষ করে সিন্ধি সংস্কৃতির উপর একজন লেখক ও পণ্ডিত ছিলেন যিনি ২০০৩ সালে মারা যান।
তার বোন হুসন আফরোজ প্রবীণ রাজনীতিবিদ সৈয়দ কাইম আলী শাহকে বিয়ে করেন কিন্তু ১৯৭৭ সালে স্তন ক্যান্সারে মারা যান।
২০২২ ক্রিমীয় সেতু বিস্ফোরণ
২০২২ সালের ৮ই অক্টোবর সকাল ৬টা ৭ মিনিটে একটি বিস্ফোরণের ফলে ক্রিমীয় সেতুতে আগুন লেগে যায়, যা সেতুর সড়ক অংশে, রাশিয়া থেকে ক্রিমিয়ার কের্চ পর্যন্ত পশ্চিমমুখী লেনে ঘটেছিল। আগুন সেতুর রেলপথের অংশে ছড়িয়ে পড়ে এবং সড়ক অংশের স্প্যান ধসে সমুদ্রের জলে পতিত হয়। অগ্নিকাণ্ডের ঘটনায় অন্তত তিনজনের মৃত্যু হয়। বিস্ফোরণের প্রতিক্রিয়ায়, রাশিয়ার তদন্ত কমিটি একটি ফৌজদারি তদন্ত শুরু করেছিল।
আংশিক ক্ষতির কারণে সেতুটির পরিবহন ক্ষমতা কমে গেছে। অধিকৃত ক্রিমিয়ায় রুশ সেনাদের সরবরাহের জন্যও সেতুটি ব্যবহার করা হচ্ছে। রাশিয়ার রাষ্ট্রপতি ভ্লাদিমির পুতিনের ৭০তম জন্মদিনের পরের দিন এবং রাশিয়া কর্তৃক ইউক্রেনের চারটি অঞ্চলকে সংযুক্ত করার ঘোষণার এক সপ্তাহ পরে বিস্ফোরণটি ঘটে। ইউক্রেনের কর্মকর্তারা ও সামরিক বাহিনী বারবার ক্রিমীয় সেতুকে একটি বৈধ সামরিক লক্ষ্য হিসাবে বিবেচনা করে ধ্বংস করার ইচ্ছা প্রকাশ করেছে। রুশ কর্মকর্তা এবং একজন "ঊর্ধ্বতন ইউক্রেনীয় কর্মকর্তা" উভয়ই নিউইয়র্ক টাইমসের সঙ্গে কথা বলে জানিয়েছেন যে বোমা বোঝাই একটি ট্রাক বিস্ফোরণের কারণ ছিল।
ঘটনা
ক্রিমিয়ার কের্চের দিকে যাওয়ার সড়ক সেতুর পশ্চিম-দিকগামী লেনে ২০২২ সালের ৮ই অক্টোবর একটি বিস্ফোরণ ঘটে। ক্রিমিয়া রেলওয়ের প্রেস সার্ভিস জানায় যে সকাল ৬ টা ৫ মিনিটে সরঞ্জামগুলি সেতুর রেলপথের অংশের রেল ট্র্যাকে ত্রুটি দেখায় এবং একটি মালবাহী ট্রেনের পিছনের অংশে থাকা জ্বালানী কন্টেইনার ওয়াগনে আগুন ধরে যায়। বিস্ফোরণের ফলে, সড়কের কের্চগামী স্প্যানগুলি জলে ভেঙ্গে পড়ে এবং সড়ক ও রেল চলাচল বন্ধ হয়ে যায়।
যদিও কেউ বিস্ফোরণের দায় স্বীকার করেনি, ইউক্রেনীয় গণমাধ্যম ইউক্রেনস্কা প্রাভদা ও ইউএনআইএএন তাদের নিজস্ব সূত্রের সূত্র উদ্ধৃত জানিয়েছে যে এটি ইউক্রেনের একটি নিরাপত্তা পরিষেবা ছিল। দ্য নিউ ইয়র্ক টাইমস একইভাবে লিখেছে যে একজন "ঊর্ধ্বতন ইউক্রেনীয় কর্মকর্তা" "বলেন যে ইউক্রেনের গোয়েন্দা পরিষেবাগুলি এই হামলার পরিকল্পনা করেছিল এবং এতে একটি বোমা বোঝাই ট্রাক জড়িত ছিল, যেটি সেতু পার হয়ে গিয়েছিল।"
তন্ত্রলোক
তন্ত্রলোক (तन्त्रालोक) হল কাশ্মীর শৈববাদ দর্শনের একজন লেখক ও দার্শনিক অভিনবগুপ্তের প্রধান কাজ।
ইতিহাস
পাঠ্যটিতে ৬৪টি অদ্বৈত আগম ও তন্ত্রের বিভিন্ন দর্শনের সংশ্লেষণ রয়েছে। এটি ৩৭টি অধ্যায়ে ধর্মীয় ও দার্শনিক উভয় দিক নিয়েই আলোচনা করেছে; প্রথম অধ্যায়ে ঘনীভূত আকারে অপরিহার্য শিক্ষা রয়েছে। এর আকার ও পরিধির কারণে এটিকে হিন্দু তন্ত্রের অদ্বৈত দর্শনের বিশ্বকোষ হিসাবে বিবেচনা করা হয়।
তন্ত্রলোক ১০ম শতাব্দীতে লেখা হয়েছিল এবং কাশ্মীর শৈববাদ লীন হয়ে যাওয়ার পর, ১৯ শতকের শেষের দিকে পুরানো পাণ্ডুলিপিতে এটি পুনরায় আবিষ্কৃত হয়েছিল।
এখন পর্যন্ত ইউরোপীয় ভাষায় এর একমাত্র সম্পূর্ণ অনুবাদ – ইতালীয় – র্যানিয়েরো গনোলিকে কৃতিত্ব দেওয়া হয়েছে, এখন এটির দ্বিতীয় সংস্করণে রয়েছে। কৌল আচারের ২৯তম অধ্যায়টি জন আর ডুপুচে দ্বারা জয়রথের ভাষ্য সহ ইংরেজিতে অনুবাদ করা হয়েছিল।
তন্ত্রলোকের প্রেক্ষাপট, লেখক, বিষয়বস্তু ও প্রসঙ্গের উপর জটিল অধ্যয়ন প্রকাশ করেছেন লখনউ বিশ্ববিদ্যালয়ের অধ্যাপক নবজীবন রাস্তোগি। যদিও আজ পর্যন্ত তন্ত্রলোকের কোনো ইংরেজি অনুবাদ নেই, তবে কাশ্মীর শৈবধর্মের মৌখিক ঐতিহ্যের সর্বশেষ স্বীকৃত মাস্টার, স্বামী লক্ষ্মণ জু তার বই, কাশ্মীর শৈববাদ – দ্য সিক্রেট সুপ্রিম-এ তন্ত্রলোকের মূল দার্শনিক অধ্যায়গুলির সংক্ষিপ্ত সংস্করণ দিয়েছেন।
ডাউয়াবাড়ী ইউনিয়ন
ডাউয়াবাড়ী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
কৃত্তিবাস ওঝা
কৃত্তিবাসী রামায়ণ
কৃত্তিবাস অনূদিত রামায়ণ কৃত্তিবাসী রামায়ণ নামে পরিচিত। কৃত্তিবাসী রামায়ণ-এর প্রধান বৈশিষ্ট্য হল এটি মূল রামায়ণের আক্ষরিক অনুবাদ নয়। কৃত্তিবাস রামায়ণ-বহির্ভূত অনেক গল্প এই অনুবাদে গ্রহণ করেছিলেন। তদুপরি বাংলার সামাজিক রীতিনীতি ও লৌকিক জীবনের নানা অনুষঙ্গের প্রবেশ ঘটিয়ে তিনি সংস্কৃত রামায়ণ উপাখ্যানের বঙ্গীকরণ করেন। রবীন্দ্রনাথ ঠাকুরের ভাষায়, এই কাব্যে "প্রাচীন বাঙালি সমাজই আপনাকে ব্যক্ত করিয়াছে।" বাঙালি সমাজে এই বইটি ব্যাপক জনপ্রিয়। কয়েক শতাব্দী ধরে বইটি বাংলা ঘরে ঘরে পঠিত। ১৮০২ সালে উইলিয়াম কেরির প্রচেষ্টায় শ্রীরামপুর মিশন প্রেস থেকে কৃত্তিবাসী রামায়ণ প্রথম পাঁচ খণ্ডে মুদ্রিত হয়। এরপর ১৮৩০-৩৪ সালে জয়গোপাল তর্কালঙ্কারের সম্পাদনায় দুখণ্ডে এর দ্বিতীয় সংস্করণ প্রকাশিত হয়।
কবি-পরিচয়
কৃত্তিবাসের কালনির্ধারণে সাহায্য নেওয়া হয় ‘রামায়ণের’ কোন কোন সংস্করণে মুদ্রিত “আত্মবিবরণী”-র। এই “আত্মবিবরণী”-টির প্রামাণিকতায় অনেকে সন্দেহ প্রকাশ করেন। এর মধ্যে পরস্পরবিরোধী তথ্য আছে। অনেকে এটিকে আধুনিক কালের রচনা বলে মনে করেন। কিন্তু সব সত্ত্বেও এর মধ্যেই কৃত্তিবাসের পরিচয় আছে বলেই মনে হয়। মনে হয় কৃত্তিবাসের মূল রচনাটিতে আধুনিক কালের কেউ অনেক কিছু জুড়ে দিয়েছেন। এটি ছাড়া কৃত্তিবাসের সম্পর্কে অন্য কোন কিছু থেকে জানবার উপায় নেই।
এই “আত্মবিবরণী” অনুসারে কৃত্তিবাস বলেছেন: বঙ্গদেশে (পূর্ববঙ্গে) বেদানুজ নামে এক রাজার সভায় নরসিংহ ওঝা পাত্র বা সভাসদ হিসাবে কাজ করতেন। রাষ্ট্রবিপ্লবের ফলে নরসিংহ ওঝা সপরিবারে কর্মস্থল বঙ্গদেশ ত্যাগ করে গঙ্গার তীরে ফুলিয়া গ্রামে বসতি করেন। নরসিংহের পুত্র গর্ভেশ্বর; গর্ভেশ্বরের তিন পুত্রের জ্যেষ্ঠের নাম মুরারি; মুরারি অনেক পুত্রের মধ্যে একজনের নাম বনমালী, ইনিই কৃত্তিবাসের পিতা। এইভাবে বংশপরিচয় দিয়ে কৃত্তিবাস নিজের জন্ম সম্পর্কে লিখেছেন: আদিত্যবার শ্রীপঞ্চমী পূণ্য মাঘমাস। তথি মধ্যে জন্ম লইলাম কৃত্তিবাস॥ জন্মের পর উত্তম বস্ত্রে জড়িয়ে পিতা শিশুকে কোলে নিলেন, পিতামহ নাম রাখলেন কৃত্তিবাস। এগারো বছর কেটে বারোতে পা দিলে তিনি “বড়গঙ্গা” বা পদ্মানদী পার হয়ে উত্তরদেশে গেলেন বিদ্যার্জন করতে। তথায় করিলাম আমি বিদ্যার উদ্ধার। যথা যথা যাই তথা বিদ্যার বিচার॥ সরস্বতী অধিষ্ঠান আমার শরীরে। নানা ছন্দে নানা ভাষা আপনা হৈতে স্ফূরে॥ বিদ্যার্জন শেষ করে গুরুকে দক্ষিণা দিয়ে কৃত্তিবাস ঘরে ফিরতে মনস্থ করলেন। এক মঙ্গলবারে তিনি গুরুর কাছ থেকে বিদায় নিলেন, গুরু তাঁকে প্রশংসা ও আশির্বাদ করলেন। কৃত্তিবাসের ইচ্ছা তিনি রাজপণ্ডিত হবেন। তাই তিনি গেলেন গৌড়ের রাজ দরবারে। সাতটি শ্লোক লিখে তিনি দ্বারীর হাত দিয়ে পাঠিয়ে দিলেন রাজার কাছে এবং অনুমতির অপেক্ষায় বাইরে দাঁড়িয়ে রইলেন। রাজা তখন রাজদরবারে বসেছেন। বেলা যখন “সাতঘড়ি” তখন দরবার ভাঙল। সোনার লাঠি হাতে দ্বারী উঠে এসে জিজ্ঞাসা করল: কার নাম ফুলিয়ার মুখটি কৃত্তিবাস। রাজার আদেশ হইল করহ সম্ভাষ॥
ব্যক্তিপরিচিতি: মালিনী নামেতে মাতা, পিতা বনমালী ছয় ভাই উপজিল সংসারে গুনশালি।
ও অন্যান্য প্রাসঙ্গিক বিষয়ে অনেক তথ্যের সন্ধান মেলে। কবির পূর্বপুরুষ নরসিংহ ওঝা ছিলেন পূর্ববঙ্গের বেদানুজ রাজার অমাত্য। তাঁরা ছিলেন "মুখুটি" (মুখোপাধ্যায়) বংশজাত রাঢ়ীয় বা রাঢ়দেশীয় ব্রাহ্মণ। পারিবারিক শিক্ষকতা বৃত্তির জন্য "উপাধ্যায়" পদবি লোকমুখে বিকৃত হয়ে হয় "ওঝা"। পূর্ববঙ্গের রাজনৈতিক অস্থিরতার কারণে নরসিংহ ওঝা কর্মস্থল ত্যাগ করে নদিয়ায় চলে এসে ফুলিয়া গ্রামে বসতি স্থাপন করেছিলেন। তাঁর পুত্র গর্ভেশ্বর। গর্ভেশ্বরের পুত্র মুরারি। মুরারির সাত পুত্রের অন্যতম ছিলেন কৃত্তিবাসের পিতা বনমালী। কৃত্তিবাসের মায়ের নাম ছিল মালিনী। কৃত্তিবাসেরা ছিলেন ছয় ভাই। তাঁদের এক বৈমাত্রেয় বোনও ছিল। ভাইদের মধ্যে কৃত্তিবাস ছিলেন জ্যেষ্ঠ ও সর্বাপেক্ষা অধিক গুণবান।
সাহিত্যকীর্তি
কৃত্তিবাসী রামায়ণ
মৌলিক অংশসমূহঃ
কুর্শা ইউনিয়ন
কুর্শা ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
আশ্চর্য্য প্রদীপ
আশ্চর্য্য প্রদীপ (Astonishing Lamp) অনীক দত্ত পরিচালিত ২০১৩ সালের একটি ভারতীয় বাংলা চলচ্চিত্র। চলচ্চিত্রটি শীর্ষেন্দু মুখোপাধ্যায়ের একটি ছোট গল্প অবলম্বনে নির্মিত। পরিচালক হিসেবে এটি অনীক দত্তের দ্বিতীয় ফিচার চলচ্চিত্র।  চলচ্চিত্রটির ট্রেইলার ২০১৩ সালের ২৬ অক্টোবর ইউটিউবে প্রকাশিত হয় এবং একই বছরের ১৫ নভেম্বর চলচ্চিত্রটি কলকাতার প্রেক্ষাগৃহে মুক্তি পায়।
চলচ্চিত্রটির কাহিনী এমন একটি দৈনন্দিন দম্পতির অপূর্ণ আকাঙ্খা নিয়ে তৈরি, যারা উন্নত জীবনলাভের আশায় কঠোর প্রচেষ্টা করেও তাদের স্বপ্নকে কখনো বাস্তবে পরিণত করতে পারেনা। অনিলাভ (শাশ্বত চট্টোপাধ্যায়) একটি আশ্চর্য্য প্রদীপ আবিষ্কার করে, যার থেকে একটি জ্বীন আবির্ভূত হয় এবং প্রচুর সম্পদ ও ক্ষমতা দিয়ে বিলাসময় এক জীবনে নিয়ে যায় তাকে। কীভাবে তারা নিজেদের আবিষ্কৃত নতুন জীবনের সাথে সমন্বয় করে ও সামলে উঠে, গল্পের বাকি অংশ তা নিয়েই গঠিত।
মুক্তি এবং অভ্যর্থনা
চলচ্চিত্রটি ২০১৩ সালের ১৫ নভেম্বর মুক্তি পায়। রজতাভ দত্ত, শাশ্বত চট্টোপাধ্যায়, শ্রীলেখা মিত্র এবং মুমতাজ সরকার সমন্বিত একটি ডিজিটাল পোস্টার ২০১৩ সালের ২৬ অক্টোবর ইউটিউবে প্রকাশিত হয়েছিল। শাশ্বত চট্টোপাধ্যায় ও শ্রীলেখা মিত্র তাদের অভিনয়ের জন্য প্রশংসা অর্জন করেন।
বক্স অফিস
বাংলা ট্যাবলয়েড এবেলার একটি প্রতিবেদন অনুসারে, চলচ্চিত্রটি প্রথম ও দ্বিতীয় সপ্তাহে যথাক্রমে inr  এবং inr, মোট inr  সংগ্রহ করে।  পরবর্তীতে আরও inr  সংগ্রহ করে চার সপ্তাহ পর মোট আয়ের পরিমাণ হয় inr ।
পাবনা-৬
পাবনা-৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।
ইতিহাস
পাবনা-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
নিকোপোলিসের যুদ্ধ
নিকোপোলিসের যুদ্ধ (ইংরেজি ভাষায় Battle of Nicopolis; বুলগেরীয় ভাষায় Битка при Никопол; তুর্কি ভাষায় Niğbolu Savaşı; হাঙ্গেরীয় ভাষায় Nikápolyi Csata; রুমানীয় ভাষায় Bătălia de la Nicopole) ১৩৯৬ সালের ২৫শে সেপ্টেম্বর দানিউব নদীর উপর অবস্থিত বুলগেরীয় শহর নিকোপোলিসে সংঘটিত হয়। এর এক পক্ষে ছিল উসমানীয় সাম্রাজ্য, এবং অন্য পক্ষে ছিল হাঙ্গেরি, সুইজারল্যান্ড, ফ্রান্স, ইংল্যান্ড, জার্মানি, এবং অন্যান্য ইউরোপের এলাকা থেকে আগত সম্মিলিত ৩ লাখেরও বেশি খ্রিস্টান সেনার দল। এটি ছিল মধ্যযুগের সর্বশেষ বড় আকারের ক্রুসেড।
এই যুদ্ধ সংঘটিত হয় চতুর্দশ শতাব্দীর একেবারে শেষের দিকে। হাঙ্গেরির সিংহাসনে সিগিসমুন্ড বসলে তিনি তৎকালীন তুরস্কের উসমানীয় বা অটোমান সুলতান বায়েজিদের অধীনে থাকা বুলগেরিয়া আক্রমণ করে দানিয়ুব নদীর অববাহিকায় অবস্থিত নিকোপোলিস নামক শহর দখল করে নেন। এই সংবাদে সুলতান বায়েজিদ একটি শক্তিশালী ওসমানীয় বাহিনী তার বিরুদ্ধে পাঠালে সিগিসমুন্ড তাদের শক্তি বুঝে যুদ্ধ এড়িয়ে গিয়ে তখনকার মতো পশ্চাদপসরণ করেন। এরপর ওসমানীয় বাহিনীর বিরুদ্ধে তিনি অপরাপর ইউরোপীয় রাজাদের কাছে সাহায্য চাইলে পোপ নবম বেনিফেস এগিয়ে আসেন। তার ডাকে সাড়া দেয় ফ্রান্স, ইংল্যান্ড, লোম্বার্ডি, স্যাভয়, ব্যাভারিয়া, জার্মানি, হাঙ্গেরি, ওয়ালশিয়া, বোহেমিয়া এবং অস্ট্রিয়া। তারা সম্মিলিত ভাবে উসমানীয়দের বিরুদ্ধে নিকোপোলিসে সমবেত হয়। ধর্ম যোদ্ধারা কোন প্রকার পুর্ব পরিকল্পনা ছাড়াই উসমানীয়দের আক্রমণ করে। মাত্র তিন ঘণ্টার যুদ্ধে সম্মিলিত বাহিনী বায়েজিদের কাছে পরাজিত হয়। সিগিসমুন্ড দানিয়ুব নদী পাড়ি দিয়ে হাঙ্গেরিতে চলে আসেন।
এছাড়াও এই যুদ্ধে বিভিন্ন দেশের খ্রিস্টান ৬০ জন শাহজাদা বন্দি হয়ে ও সুলতান তাদেরকে পরে মুক্ত করে দেন যাতে পরবর্তীতে আবার প্রস্তুতি নিয়ে যুদ্ধ করতে। এটি ছিল মুসলমানদের বিরুদ্ধে ইউরোপীয় খ্রিস্টানদের সম্মিলিত সর্বশেষ ক্রুসেড।
লাক্ষাদ্বীপ
'''
যদিও এই অঞ্চলটি লক্ষদ্বীপ নামে পরিচিত, আসলে এটি কেবল ভৌগোলিকভাবে দ্বীপপুঞ্জের কেন্দ্রীয় দ্বীপসমূহর নাম। লক্ষদ্বীপের অর্থ সংস্কৃত এবং মালয়ালম ভাষায় "এক লাখ দ্বীপ"। ৩২ বর্গ কিলোমিটার (১২ বর্গ মাইল) আয়তনের লক্ষদ্বীপ হল ভারতের সবচেয়ে ছোট কেন্দ্রীয় শাসিত অঞ্চল। লক্ষদ্বীপের রাজধানী হল কাভারাত্তি । সমগ্র অঞ্চলটি একটি জেলা ও ১০​​টা মহকুমায় বিভক্ত পরিচালিত এবং এটি কেরালা উচ্চ ন্যায়ালয়ের ক্ষেত্রাধিকার অম্তর্গত।
ইতিহাস
দ্বীপপুঞ্জটিতে কোনো প্রাচীন আদিবাসী বাসিন্দা নেই। ইতিহাসবিদরা এই দ্বীপপুঞ্জটিতে বসতি স্থাপনের ইতিহাস সম্পর্কে ভিন্ন মতপোষণ করেছেন। খ্রীষ্টপূর্ব ১৫০০ শতকে অঞ্চলটিতে মানব বসতির পুরাতাত্ত্বিক প্রমাণ পাওয়া গেছে। দ্বীপপুঞ্জটি প্রাচীন কাল থেকে নাবিকদের মধ্যে পরিচিত ছিল। খ্রীষ্টপূর্ব ষষ্ঠ শতকের বৌদ্ধ জাতকের কাহিনীতে এই দ্বীপপুঞ্জটির কথা উল্লেখ আছে। সম্ভবত সপ্তম শতকে এই অঞ্চলে মুসলমানদের আগমন ঘটে এবং এখানে ইসলাম ধর্ম প্রতিষ্ঠিত হয়। মধ্যযুগে এই অঞ্চলটি চোল সাম্রাজ্য এবং কান্নুরের রাজ্য দ্বারা শাসিত ছিল। ক্যাথলিক পর্তুগীজদের এখানে আগমন হয় ১৪৯৮ সালে, পরে ১৫৪৫ সালে দ্বীপটি থেকে তাঁদেরকে বহিষ্কৃত করা হয়। এর পর অঞ্চলটি প্রথমে আরাক্কালের মুসলিম হাউজ এবং তার পর টিপু সুলতান দ্বারা শাসিত হয়। ১৭৯৯ সালে টিপু সুলতানের মৃত্যুর পর এই অঞ্চলটির অধিকাংশই ব্রিটিশদের হাতে যায়। ব্রিটিশদের প্রস্থানের পর ১৯৫৬ সালে দ্বীপপুঞ্জটি কেন্দ্রীয় শাসিত অঞ্চলের মর্যাদা পায়।
বর্তমানে লক্ষদ্বীপের দশটি দ্বীপে মানুষ বসবাস করে। ২০১১ সালের জনগণনা অনুসারে, এই কেন্দ্রীয় শাসিত অঞ্চলটির জনসংখ্যা ৬৪,৪৭৩ জন। অঞ্চলটির সংখ্যাগরিষ্ঠ প্রাচীন জনগণ ইসলাম(সুন্নী) সম্প্রদায়ের অন্তর্ভুক্ত। জাতিগতভাবে দ্বীপপুঞ্জটির জনগণের মিল ভারতের নিকটতম রাজ্য কেরালার মালয়ালী জনগণের সঙ্গে আছে। এর বেশিরভাগ জনগণই মালয়ালম ভাষা এবং জেসেরী নামক একটি মালয়ালম উপভাষা ব্যবহার করে। কেবল মিনিকয় দ্বীপে সর্বাধিক প্রচলিত ভাষাটি হল মাহি বা ধিবেহী ভাষা। দ্বীপপুঞ্জটি আগাটি দ্বীপের একটি বিমানবন্দর দ্বারা ভারতের মূল ভূখণ্ডের সাথে সংযোজিত হয়েছে। এই সমুদ্র বেষ্টিত দ্বীপপুঞ্জের লোকদের প্রধান পেশা হল মাছ ধরা এবং নারকেলের চাষ করা। টুনা মাছ হল এই দ্বীপসমূহ থেকে মূল ভারত ভূখন্ডে রপ্তানি করা প্রধান সামগ্রী ।
ভূগোল
লক্ষদ্বীপ ১২টা প্রবাল-দ্বীপ, ৩টা রিফ এবং ৫টা জল-প্লাবিত তীরের একটি দ্বীপপুঞ্জ যেখানে সর্বমোট ৩৯টি দ্বীপ আছে। আসলে এই রিফগুলিও জলে ডুবে যাওয়া প্রবাল-দ্বীপ, এর কেবল গাছপালা হীন অল্প বালিময় অংশ জলপৃষ্ঠের ওপরে দেখা যায়। দ্বীপপুঞ্জটির দশটা দ্বীপে মানুষের বসতি আছে ও ১৭টি জনশুন্য দ্বীপ আছে । দেশী পর্যটকদের এর ৬টা দ্বীপে যাবার অনুমতি আছে, অন্যদিকে বিদেশী পর্যটকদের কেবল ২টি দ্বীপ (আগাটি ও বংগারাম)-তে যাবার অনুমতি আছে। লক্ষদ্বীপেের প্রধান দ্বীপসমূহ হল কাবারট্টী, আগাটি, মিনিকয় এবং আমিনী। আগাটি তে বিমান বন্দর কোচির সাথে সরাসরি যোগাযোগ রক্ষা করে। এই কেন্দ্রশাসিত অঞ্চল তিনটি খণ্ডে বিভক্ত, সেগুলি হলো লাক্ষা দ্বীপপুঞ্জ, মিনিকয় ও আমিনদিভি৷
প্রশাসন
লক্ষদ্বীপের সমগ্র অঞ্চলটিকে নিয়ে একটি জেলা গঠন করা হয়েছে। জেলাটি ভারতের সংবিধানর ২৩৯ অনুচ্ছেদ অনুসারে ভারতের রাষ্ট্রপতির দ্বারা নিযুক্ত প্রশাসক দ্বারা পরিচালিত হয়। জেলাটিকে দশটা মহকুমায় ভাগ করা হয়েছে। মিনিকয় ও আগাটি মহকুমা এক উপায়ুক্তর অধীনে এবং বাকী আটটা দ্বীপের উন্নয়নমূলক কাজ মহকুমাধিপতির হাতে অর্পণ করা হয়েছে। উপায়ুক্ত তথা ডেভেলপমেন্ট কমিশনার দ্বীপপুঞ্জটির জেলা প্রশাসনের কাজকর্ম, রাজস্ব, ভূমি বন্দোবস্ত, আইন-শৃঙ্খলা ইত্যাদি কাজের তদারকি করেন। জেলাটির সদর কাবারট্টীতে অবস্থিত। দ্বীপপুঞ্জটি কেরালা উচ্চ ন্যায়ালয়ের ক্ষেত্রাধিকার অন্তর্গত। লক্ষদ্বীপে ভারতীয় সংসদের নিম্ন সদন লোকসভার একটি আসন আছে।
ধর্ম
এখানে অধিকাংশ (৯৬.৫৮%) লোক ইসলাম ধর্ম পালন করে। এছাড়া হিন্দু (২.৭৭%), খ্রিষ্টান (০.৪৯%), বৌদ্ধ (০.০২%),  জৈন (০.০২%), শিখ (০.০১%) ধর্ম ও পালন করা হয় এখানে।
যোগাযোগ
আগাট্টি বিমানবন্দর এই অঞ্চলের একমাত্র বিমান যোগাযোগ কেন্দ্র।